Раҷаб Мардон

Раҷаб Мардон (3 июли 1940, ноҳияи Ховалинг — 22 апрели 2023) — , адиб ва и тоҷик, узви Иттиҳодияи нависандагони Тоҷикистон (1989).

 Зиндагинома 
Раҷаб Мардон 3 июли соли 1940 дар деҳаи Ҳалқаёри ноҳияи Ховалинг ба дунё омадааст. Баъди хатми мактаби 7-солаи зодгоҳаш таҳсилро дар мактаби умумии миёнаи рақами 4 ба номи Ленини шаҳри Кӯлоб давом дод.

Пас аз итмоми таҳсил соли 1957 то соли 1962 донишҷӯи факултаи Университети давлатии Тоҷикистон, феълан Донишгоҳи миллӣ буд. Баъди хатми Донишгоҳ дар рӯзномаи «Пионери Тоҷикистон» ба сифати ходими адабӣ, сипас мудири шӯъбаи адабиёт кор кард. Сипас дар рӯзномаи «Маориф ва маданият», имрӯз рӯзномаҳои «Омӯзгор»-у «Адабиёт ва санъат» фаъолият намуд.

Баъди анҷоми хидмати аскарӣ дар сафи Қувваҳои мусаллаҳи Иттиҳоди Шӯравӣ як муддат дар рӯзномаи «Комсомоли Тоҷикистон» (ҳоло «Ҷавонони Тоҷикистон») ва телевизиони Тоҷикистон дар вазифаҳои мудири шӯъба ва муҳаррири калону ҷонишини сармуҳарир кор кард. Баъдан ӯро ба рӯзномаи «Тоҷикистони советӣ» (ҳоло «Ҷумҳурият») ба кор даъват карданд. Ибтидо ходими калони адабӣ ва баъдан мудири шӯъбаи саноат ва сохтмону нақлиёти ин рӯзнома буд.

Соли 1987 дар ҷумҳурӣ нашриёти «Адиб» таъсис ёфт. Бо даъвати нашриёти мазкур Раҷаб Мардон дар вазифаи мудири шӯъбаи адабиёти илмиву фантастикӣ барои ҷавонон фаъолият дошт. Соли 1999 ӯро ҷонишини аввали Сармуҳаррири рӯзномаи «Ҷумҳурият» таъйин намуданд. Соли 2001 Раҷаб Мардон барои хидматҳо дар назди ҳукумати Ҷумҳурии Тоҷикистон ба нафақаи шахсӣ баромад.

Дар давоми 12 соли нафақа Раҷаб Мардон рӯзномаи «Саноати Тоҷикистон»-и Вазорати саноатро ташкил ва рӯзномаи «Ватанпарвар»-и Кумитаи Мададгори мудофиаи Ҷумҳурии Тоҷикистонро эҳё намуда, барои эътимоди қавӣ пайдо кардани рӯзномаи «Боҷу хироҷ»-и Кумитаи давлатии андози мамлакат саҳм гузошт.

 Эҷод 
Ба фаъолияти эҷодӣ аз давраи донишҷӯияш пардохта ва дар рӯзномаву маҷаллаҳо очерку ҳикояҳои ӯ ба табъ мерасиданд. Соли 1981 китоби очеркҳои ӯ «Мошинсозон» («Ирфон»), «Бунёдгузорон» («Ирфон», 1987), «Дарёи нур» («Маориф», 1987) чоп шудаанд. Ва ин асарҳо аз ҳаёт, талоши коргарони корхонаҳои саноатии ҷумҳурӣ, бунёдгарони корхонаҳои барқи шаҳрҳои Нораку Роғун, нақбсозони Данғара ҳикоят мекунад.

Баъдан асарҳои ӯ «Марде собит ҳамчу кӯҳ» («Ирфон», 1984), «Оташи дил» («Адиб», 1993), «Дар халқаи занон» («Пайк», 1997) нашр шудаанд.

Дар соли 1989 ба узвияти ИН Тоҷикистон пазируфта шудааст.

 Даргузашт 
Раҷаб Мардон 22 апрели соли 2023 дар синни 83-солагӣ даргузашт.

 Унвону ҷоизаҳо 
Соҳиби унвони Журналисти хидматнишондодаи Ҷумҳурии Тоҷикистон, ордени Шараф дараҷаи 2 буда, бо чандин нишонҳову ифтихорномаҳо қадр карда шудааст.

 Осор 
 Мардон, Р. Марде собит ҳамчу кӯҳ: Очеркҳо // Ирфон. — 1984. — 223 с.
 Мардон, Р. Ҳикмати умр: Қисса, ҳикоя, очерк // Душанбе. — 2012. — 488 с.

 Эзоҳ